钦定古今图书集成/方舆汇编/边裔典/第059卷 > 北魏
## 钦定古今图书集成/方舆汇编/边裔典/第059卷 > 北魏

### 太武帝太延元年车师遣使入献

按《魏书太武帝本纪》云云。按《西域传》：“车师国，一名
前部，其王居交河城，去代万五十里。其地北接蠕蠕，
本通使交易。世祖初，始遣使朝献，诏行人王恩生、许
纲等出使。恩生等始度流沙，为蠕蠕所执。恩生见蠕
蠕吴提持魏节，不为之屈。后世祖切让吴提，吴提惧，
乃遣恩生等归。许纲到炖煌病死，朝廷壮其节，赐谥
曰‘贞’。”

太延三年三月车师国遣使朝献。

按：《魏书太武帝本纪》云云。

### 太平真君十一年车师遣使上书请救诏抚慰之

按《魏书太武帝本纪》，不载。按《西域传》：“初，沮渠无讳
兄弟之渡流沙也，鸠集遗人，破车师国。真君十一年，
车师王车夷落遣使琢进。薛直上书曰：‘臣亡父僻处
塞外，仰慕天子威德，遣使表献，不空于岁。天子降念，
赐遗甚厚。及臣继立，亦不阙常贡。天子垂矜，亦不异
前世，敢缘至恩，辄陈私艰。臣国自无讳所攻击，经今
八岁，人民饥荒，无以存活。贼今攻臣甚急，臣不能自
全，遂舍国东奔，三分免一。即日已到焉耆东界，思归
天阙，幸垂赈救’。”于是下诏抚慰之，开焉耆仓给之。

### 正平元年六月车师国王遣子入侍

按《魏书太武帝本纪》云云。按《车师传》。“正平初遣子
入侍。自后每使朝贡。”

汉

### 元帝 年放罽宾使者于悬渡

按《汉书，元帝本纪》，不载。按《西域罽宾传》，“军候赵德
使罽宾与罽宾王阴末赴相失。阴末赴锁琅当，德杀
副已下七十馀人，遣使者上书谢。孝元帝以绝域不
录，放其使者于县渡，绝而不通。”〈又〉有三池盘石阪道
狭者尺六七寸，长者径三十里，临峥嵘不测之深。行
者骑步相持，绳索相引，二千馀里乃到县渡。畜坠未
半，坑谷尽靡碎，人坠势不得相收视，险阻危害，不可
胜言。